JohanHeinsen/ENO huggingface dataset:
Ribe Stifts Adresseaviser, 1841-12-17
J Anledning af den Ticherningske Sag har Hs. Majest. befalet, at ei nogen af de Officerer, der have staaet i nogetsomhelst Forhold til det ophævede Artillericadet-Jnstitut, maatte erholde Sæde i de afholdende Forhører. Præsidiet, er forøvrigt overdraget en Mand af anerkjendt conservativ Tænkemaade. Da slige Forretninger pleie at gaae efter Tour, og den, hvem Præsidiet i bem. Sag er overdraget, ogsaa var Præses i den Sponneckske Sag, synes det, at Vedk. have overbeviist sig om hans Brugbarhed i den Grad, at de der have fundet Grund til at forlade den sædvanlige Orden. (S. B.)Man har allerede flere Gange paa Gammelholm (1 Kbh.) savnet Stykker af det til Skibsbygning bestemte Jern, som var henlagt udenfor Ankersmedien, uden at det hidtil var lykket at opdage Ophavsmændene til Tyverierne, der imidlertid stedse bleve forøvede i det Smaa, skjøndt man antog, at det maatte være en eller flere med Localiteterne bekjendte Personer. Dette forøgede Tyvenes Dristighed, og da der netop nylig var ankommen et stort Parti Jern fra Norge, hvilket i Stkr. paa 6 a 7 Lpd. laae udenfor Ankersmedien, og som man formodentligt ved deres Vægt troede betryggede mod Tyvehaand, saa vidste 2de Jndivider af Holmens faste Arbeidsmandskab at forskaffe sig en Baad, hvormed de f. Onsdag Aften roede hen til Holmen og slæbte, beskyttet af Mørket, en Deel Jern til Beløb af over 50 Lpd., uden at Skildvagten blev det vaer, ned til Baaden, hvorpaa de med denne Ladning seilede til Garnisonspladsen, for at udskibe deres Tyvegods. Men her blev den Ene attraperet af Politiet, idet han vilde bortbringe et Stykke Jern. Han tilstod strax Alt, angav sin Kammerat, og de vente nu Begge deres Straf. (Aalb. A.)¬
Ribe Stifts Adresseaviser, 1841-12-17
J disse Dage er Silke= og Klædekræmmer Larsen (i Kbh.),der nu for Høiesteret er idømt 3 Marks Straffen, indgaaet med en Ansøgning til Hs. Maj., om at maatte faae denne Straf formildet til en Pengemulet, og hans Modpart, Secretair og Auctionsholder Salchow, er i samme Ansøgning gaaet i Forbøn for den stakkels Mand, der vel ikke kan betragtes som den egentlige Strafskyldige. Det er at haabe, at Hs. Maj. bevilger Ansøgningen. (S. B.) Grosserer Fiedler er bleven løsladt imod Caution. (S. B.)
Ribe Stifts Adresseaviser, 1841-12-17
Det er temmelig vist, at flere af de gamle Chefer for de resp. Regimenter ville afgaae ved Militairforandringer eller ogsaa forsættes. Man taler saaledes om, at Hs. K. Hhd. Kronprindsen vil blive udnævnt til Chef for Husarerne, og dette finder Bekræftelse i den Omstændighed, at Kronprindsen i disse Dage har underkastet sig Examen i Cavalleri tjeneste paa Jægersborg. (S. B.)Et Antal af omtrent 300 theologiske Studerende ved Kjøbenhavns Universitet har udtalt sin Hengivenhed for de theologiske Hoveddiscipliners fortjenstfulde Docent, Hr. Dr. Prof. Martensen, ved at overbringe ham hans Portrait som Erindring fra hengivne Tilhørere og ved at lade dette lithographere, for saaledes at have et varigt og kjært Minde om den Sag og den Personlighed, der for Theologiens nærværende Dyrkere maa have en saa gjennemgribende Betydning.
Ribe Stifts Adresseaviser, 1841-12-17
"Dagens Feuilleton-Redaktør beretter, at en hæderlig Geistlig i Thy, Sognepræsten Hr. Madelung til Vang, nylig har reddet en Runesteen fra Øxen, der alt var løftet imod den, ved at give Bonden, der havde fundet Stenen, en Specie for den. Hr. Madelung lader nu opsætte Stenen paa et sikkert og let tilgængeligt Sted, og vil med det første indsende en nøiagtig Aftegning af Jnskriptionen.
Ribe Stifts Adresseaviser, 1841-12-17
"Dagen" meddeler nu fuldstændigen den Dom, hvorved Dr. Dampe og Smedemester H. C. Jørgensen 1821 for Høiforræderi og Majestætsforbrydelse dømtes fra Livet, og knytter til denne Dom følgende bemærkninger: "Man vil heraf overbevise sig om, at den Dampe ved Dommen tilfundne Straf er fuldkommen retfærdig, ligesom og begge de Paagjældende have acqvieseret ved Dommen, hvorimod der snarere kunde være Spørgsmaal om, hvad der kan have motiveret at Straffen for dem begge ved kgl. Restl. 7de Marts 1821 er bleven formildet til Fængsel paa Livstid paa Fæstningen Christians under streng Bevogtning. Jmidlertid tør det antages, at den høisalige Konge har fundet at den almindelige Sikkerhed, ikke krævede Dødsstrafs Anvendelse for et Foretagende, som, efter den Maade, hvorpaa det var indledet, fremstillede sig som saa lidet farligt, ligesom der og for de Paagjældendes subjective Vedkommende vare Omstændigheder tilstede, som kunde tale for en Formildelse, nemlig for Dampe hans mørke Sindstemning, der efter hans egen Forklaring hidrørte fra ulykkelige Familieforhold, Næringssorger og andre Gjenvordigheder, der havde givet hans Jdeer en feil Retning, - og for Jørgensens Vedkommende hans Eenfoldighed og indskrænkede Evner; 4 af hvilke Grunde det tør antages, at Kongen har taget Anledning til at bestemme Straffen saa mild, som den kunde være, naar det Offentlige skulde sikkres mod Mennesker, der med saa forvirrede Begreber forenede saa stor Lyst til at omstøde den borgerlige Orden.
Ribe Stifts Adresseaviser, 1841-12-17
J Kbhposten læses nu en Artikel, hvori Dr. Dampe selv paa det Bestemteste benægter, i sin Tid at have saaledes som det er antydet i Altonaer Merkur" – sat sig i Forbindelse med en Smed, for at skaffe sig Nøgler og andet Værktøi i den Hensigt at aabne Fængslerne og Straffeanstalterne, sætte Fangerne og Forbryderne i Frihed og derpaa, ved Hielp af disse, at proclamere Folkefriheden. En saadan Tanke - siger Dampe - har i hele hans Liv været fuldkommen fremmed for hans Sjæll. (Bemeldte Artikel af Dr. Dampe har Paategningen: "Maa trykkes." Moderen til et i et Locum i Kbhavn nylig fundet mandligt Foster er, ifølge Bekjendtgjørelse fra Politidirecteuren, Hr. Etatsraad Bræstrup, opdaget og arresteret, samt har tilstaaet Forbrydelsen.
Ribe Stifts Adresseaviser, 1841-12-17
Den 13de f. M. aflagde Philologen S. S. Jørgensen i Metropolitanskolen i Kbhavn den practiske Prøve for den philologiske Embeds=Exammen, og erholdt Characteren Laud. for hvert enkelt Fag. Ved samme Examens theoretiske Deel havde han ligeledes erholdt Hovedkaracteren Land. (Da.)
Ribe Stifts Adresseaviser, 1841-12-17
Directeuren for det fortiden i Kbhavn værende italienske Operaselskab, Hr. Savio, har nu faaet kongl. Tilladelse til at afbenytte det kongel. Hoftheater 3 Gange ugentlig. Saavidt vides, skal Hr. Carstensen ikke have nogen Deel i denne Entreprise.
Ribe Stifts Adresseaviser, 1841-12-17
Major Falkenschjold, 1ste Commissair og Controlleur ved det stemplede Papir i Kbhavn, døde d. 12de de af et apoplectisk Tilfælde. (Thoms. Av.)
Ribe Stifts Adresseaviser, 1841-12-17
Den militaire Commission, som er nedsat i Rendsborg, og som har gjort saa stor Opsigt, skal være foranlediget ved en i Grunden reent pueril Sag, der dreier sig om et Avertissement i "Rendsburger Wochenblatt, hvori den saa bekjendte Loppekunstner blev henviist til Casernerne i Rendsbarg, for at blive forsynet med de fornødne Rekrutter til sin Samling. Dette noget railerende Avertissement har en Capitain af Garnisonen optaget meget ilde, og skal have omtalt Redacteuren paa en høist injurierende Maade, hvorfor denne udfordrede ham. Capitainen vægrede sig ved at møde, og dette har givet Anledning til Scener mellem ham og Officeercorpset. Saaledes er Sagen refereret os. (S. Bl.)
Ribe Stifts Adresseaviser, 1841-12-17
Ved Veselburen i Dithmarsken er i forrige Uge forefaldet. en sørgelig Begivenhed. Tre unge Landmænd vare gaaede paa Jagt med hverandre, og da de i en Timestid havde streifet omkring uden at finde noget, sagde den Ene, ved Navn Jck i Spog til en af sine Kammerater: "Du er en daarlig Jæger, og derfor er det bedst, at Du faaer mit Skud!" Nei, svarde den Anden, ligeledes spøgende: da maa Du have et først, og holdt Bøssen imod ham. Skuddet gik i det samme af, og traf Jck i Munden, saa han døde inden 2 Minuter.
Ribe Stifts Adresseaviser, 1841-12-17
Ved Todtenbüttel, i kgl. Skovridder Ohrts Jagtdistrict, blev den 30te Novbr. sidstl. holdt en Klapjagt, hvorved en Huusmands Søn Claus Trede, et almindelig agtet ungt Menneske, uforskyldt blev saaledes mishandlet af en Jæger i Ohrts Tjeneste ved Navn Griesing, at han siden har lidt af hæftige Krampetilfælde, som Lægerne erklære for St. Veits=Dands, og at hans Liv ikke er uden Fare. Skovrider Ohrt, der ikke selv var tilstede ved Jagten, havde givet Skovfoged Lütjens og Smeden Henning i Commission at anføre Klapperne, og fordi Trede fulgte deres Anviisning og ikke Griesings, overfaldt denne ham med voldsomme Slag af Geværpiben i Hovedet, hvorefter han ogsaa af to i Jagten deeltagende Personer, Gaardeier Kiebne fra Nienborstel- og Postmester Radbruch fra Remmels, blev udskjældt, puffet og stødt i Grøften. Denne Begivenhed har i hele Rendsborg Amt vakt almindelig Uvillie.
Ribe Stifts Adresseaviser, 1841-12-17
Folkemængden var ved den sidste Folketælling, den 1ste Febr. 1840, i Danmark 1,283,027 Mennesker, i Hertugd. Slesvig og Holsteen 801,208, og i Hertugd. Lauenborg, 45,342; tilsammen 2,129,577. J de nordlige Bilande, paa Jsland 2den Febr. 183556,035 Mennesker, paa Færøerne 18de Aug. 1834 6,929, og paa Grønland 31te Decbr. 1834. 7,552. Paa de danske vestindiske Øer fandtes efter en Folketælling, som foretoges den 1ste Oct. 1834, 43,178 Mennesker. Det danske Riges samtlige Folkemængde - med Undtagelse af Colonierne i Ostindien og paa Kysten af Guinea - kan man vel altsaa fortiden anslaae til omtrent 2,290,000 Mennesker.
Ribe Stifts Adresseaviser, 1841-12-17
Magistraten og Borgerrepræsentanterne i Viborg have besluttet at udparcellere Viborg Hede. Borgerrepræsentationen bekjendtgjør desaarsag i Avisen, at de, som ønske Parceller deraf tilkjøbs, ville behage at melde sig hos Formanden, Consul Jensen.
Ribe Stifts Adresseaviser, 1841-12-17
Kjærbygaard ved Aarhuus er nu af Hr. J. Secher solgt til Medeieren Hr. Th. Hansen (forhen Eier af Vinderslevgaard) for 41,000 Rbd., med Besætning. Begge de nævnte Herrer kjøbte i afvigte Sommer Gaarden i Forening for 39,000 Rbd.
Ribe Stifts Adresseaviser, 1841-12-17
Som en Veiledning, hvorved den ikke Lægekyndige i paakommende Tilfælde sættes istand til med Lethed at kunne yde al den Hjælp, der af ham, inden Lægens Ankomst eller hvor en Saadan ikke kan erholdes, bør og kan bringes, troe vi at burde gjøre opmærksom paa den af Hr. Bataillonschirurg A. Gerner udgivne lille Piece: "Kort Anviisning til Skindødes Behandling i Almindelighed, samt Behandlingsmaaden af de hyppigst forekommende Arter af Skindød i Særdeleshed, udarbeidet nærmest til Brug ved de Foredrag, der holdes i det kongl. militaire gymnastiske Jnstitut. Man finder saaledes her en nøiere Udvikling af Behandlingen af Druknede og Hængte, af Skindød formedelst Kuldamp og formedelst Kulde. (B. T.)
Ribe Stifts Adresseaviser, 1841-12-17
Ved Tallotteriets 1350. Trækning i Wandsbeck udkom: No 44. 23. 27. 35. 54.
Ribe Stifts Adresseaviser, 1841-12-17
Ledigt Embede. Toldforvalter-Embedet i Gottorff. Gage, Contoirhold iberegnet, 2,100 Rbd. Caution 5,600 Rd.
Ribe Stifts Adresseaviser, 1841-12-17
Kjøbenhavns Børs-Kours d. 14. December: Species 200. Bank-Diskonto 4 pCt. Nationalbankaktier 104 a 104 1/2 Rbd. Sølv.
Ribe Stifts Adresseaviser, 1841-12-17
Ribe. 4de Søndag i Advente prædiker i Domkirken: Hr. Catechet Fibiger; i Cathrine Kirke Hr. Pastor de Thurah.
Ribe Stifts Adresseaviser, 1841-12-17
Bekjendtgjørelser. Ribe Stifts-Tidende, der hidtil er udgaaet to Gange ugentlig, hver Gang med et Halvark, vil fra næste Aars Begyndelse udkomme om Tirsdagen med et Heelark og om Fredagen som hidtil med et Halvark, i noget større Format og mod den ubetydelige Forhøielse i Betalingen af 1 Rbs eller 5 Ls kvartaliter. 170 Rbd. r. S. af Fattigkassens Midler, kunne strax erholdes tillaans imod anordningsmæssig Sikkerhed, naar man derom henvender sig til Fuldmægtig Wilmann.
Ribe Stifts Adresseaviser, 1841-12-17
En udmærket feed Stud, slagter jeg næstk. Onsdag den 22de dennes. J. F. Langemann.
Ribe Stifts Adresseaviser, 1841-12-17
En Byggeplads ved Præstegaden er at faae tilkjøbs. De, som ønske samme, have at henvende Basballe i Ribe. sig til
Ribe Stifts Adresseaviser, 1841-12-17
Da det er blevet mig bekjendt, at en Pige falbyder Dreierarbeide her i Byen under Foregivende, at det er af mit Arbeide, erklærer jeg herved, at dette er Usandhed, da jeg endnu ikke befatter mig med nogensomhelst Handel. Ribe, d. 16 Dec. 1841. Peder Pedersen, boende hos Niels Mogensen. Sønderportsgade Nr. 115. ortsgade Nr. 115.
Ribe Stifts Adresseaviser, 1841-12-17
Mandagen den 3 Jan. 1812, om Formiddagen Kl. 9, bliver paa denne Byes Raadstue foretaget Valg af en Borgerrepræsentant i Stænderdeputeret Müllers Sted, som efter Tour fratræder, og tvende Ligningsmænd i de ligeledes efter Tour fratrædende Farver Matzens og Kleinsmed Schenerleins Sted; hvilket herved bekjendtgjøres. Ribe, d. 16. Decbr. 1811. Valgbestyrelsen.
Ribe Stifts Adresseaviser, 1841-12-17
J October Maaned d. A. er paa den Kongelige Forstrand i Wandfuld Herred, her under Amtet, løst af Havet inddrevet: 1 Stykke Skibsvrag af Agterdelen af et Skib, paamalet med gule Bogstaver paa sort Grund Industry So Shields. Thi indkaldes De, som maatte formene at have nogen Ret til dette Skibsvrag, sub poena præclusi et perpetui silentii til inden Aar og Dag at melde sig med Beviis for deres Eiendomsret. Ringkjøbing Amthuus, den 14de December 1841. Tillisch.
Ribe Stifts Adresseaviser, 1841-12-17
4de Classe. No. 2.10 Rbs. Sølv. Niels Hunderup, Herredsfoged og Skriver i Hammerum Herred, Gjør vitterligt: at Examinatus juris Bertelsen i Herning har andraget for mig, i Continuation af en tidligere, nemlig under 9 April 1810 udtaget Stævning, der ikke kunde documenteres at være bleven indrykket i den altonaiske Mercur, hvorledes han som Kjøber ved Auctionen den 4de April 1837 over afdøde Christen Jensen Frølund Gaard, Birkskouhuus kaldet, beliggende i Gjellerup, Sogn, Hammerum Herred, Ringkjøbing Amt, med Hartkorn 1 Td. 6 Skpr. = 1 1/4 7/5 Alb., eller 1 Td. 6 Skpr. 2 1/2 Alb. efter Auctionsconditionerne er paalagt at erhverve Eiendomsdom paa samme, hvorunder indbefattet en til Skolevæsenet i Gjellerup, af en foregaaende Besidder afhændet Lod, samt Mortificationsdom paa de denne Eiendom muligen paa hvilende ubekjendte Forhæftelser, til hvilken Eiendoms og Mortificationsdoms Erhvervelse han under 15de September 1838 er meddeelt kongelig allernaadigst Bevilling. I Henhold dertil indstævnes herved med Aar og Dags Varsel Alle og Enhver, der enten maatte formene sig at have lovlig Adkomst til bemeldte Eiendom, eller som maatte være i Besiddelse af ukjendte og af Eiendommens foregaaende Besiddere muligen udstædte Forskrivninger eller Documenter af hvad Navn nævnes kan, hvorved kunde begrundes Jndskrænkninger i Raadigheden over den, at møde for Hammerum Herreds Ret paa Tingstedet i Herning første ordinaire Retsdag i May Maaned 1843 om Formiddagen Klokken 10, for dermed at fremkomme og disse at beviisliggjøre, da saafremt ingen til den anførte Tid melder sig, Citanten vil forvente og paastaae Eiendomsdompaa Eiendommen og Mortificationsdom paa de nævnte mulige Forhæftelser eller Rettigheder. Trykt i Ribe hos Chr. sal. Hyphoff. Lavdag og Forelæggelse er hævet ved Fr. 3die Juni 1796. Hammerum Herreds Contoir paa Herninglund, den 4de December 1841. Hunderup.
Ribe Stifts Adresseaviser, 1841-12-17
J Overeensstemmelse med Forordningen af 27de September 1799 § 20 bringes herved til offentlig Kundskab, at en mod forhenværende Redacteur af Bladet Almindelig Commissionstidende", Silke= og Klædekræmmer Christian Larsen, for trykte Jnjurier mod Secretair og Auctions holder Salchow, anlagt Sag, i hvilken inden den kongelige Lands-Over- samt Hof= og Stadsret den 14de Juli 1841 saaledes er kjendt for Ret"De paaankede i Nr. 95, 96 og 97 af det af Jndstævnte, Silke= og Klædekræmmer Christian Larsen, redigerede Blad Almindelig Commissionstidende for den 24de, 25de og 26de April 1838 i et Stykke med Overskrift, "Opfordring, undertegnet Christensen, om og imod Citanten, Secretair og Auctionsholder Salchow, fremførte ærerørige Udladelser og beskyldninger bør døde og magtesløse at være, og ikke komme Citanten i nogen Maade til Skade paa Ære, gode Navn og Rygte, og bør Jndstævnte for sit i saa Henseende udviste Forhold bøde sine 3 Mark, samt være den i Forordningen af 27de September 1799 § 20 fastsatte Con sur undergiven sin Livstid. Processens Omkostninger betaler Jndstævnte til Citanten med 40 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven."er Onsdagen den 8de December inden Høiesteret afsagt saadan Dom: Lands=Over- samt Hof= og Stadsrettens Dom bør ved Magt at slande. J Salarium til Auditeur Liebenberg, for Høiesteret betaler Tiltalte 50 Rbd. Sølv. Høiesterets Justits=Contoir, den 9de December 1841. Hammerich.
Ribe Stifts Adresseaviser, 1841-12-17
856 Rbd. 17 s. r. S., Umyndiges Midler, under Møgeltønder Birks Overformynderie, ere til anstundende 11te December Termin at erholde tillaans mod anordningsmæssig Sikkerhed. Møgeltønder, den 30te November 1841. Holm.
Ribe Stifts Adresseaviser, 1841-12-17
En Seminarist kan blive ansat som Lærer ved Skolen i Jedsted, i Villef Sogn, naar han derom snarest muligt indsender Begjering til Stiftamtmanden i Ribe eller Provsten i Leirskov. Lønnen er 16 Tdr. Byg efter Capitelstaxt, 48 Rbd. og Bolig i Skolen.
Ribe Stifts Adresseaviser, 1841-12-17
Hos Niels Tranberg i Kjærboll staae tvende hvide Faar, som ere indtagne, hvilke Eieren kan afhente imod at opgive Mærkerne og betale Omkostningerne.
Ribe Stifts Adresseaviser, 1841-12-17
Det mig i Korsbrødregade Nr. 388 tilhørende nye grundmurede Huus, hvori 5 Værelser foruden Kjøkken og Spisekammer, agter jeg at bortleie til Paaske Flyttedag, hvilket herved bringes til mulige Liebhaveres Kundskab. Ribe, den 6te December 1844. Nic. Jversen.
Ribe Stifts Adresseaviser, 1841-12-17
Til næstkommende Paaske er mit Huus i Præstegade, bestaaende af 7 Fag, indrettede til 2 a 3 Værelser til Gaden, 1 til Gaarden samt Kjøkken og Spisekammer, at faa til Kjøbs eller Leie. A. Tønder, Uhrmager.
Ribe Stifts Adresseaviser, 1841-12-21
allernaadigst Kongelig legeret. privigang. Avis, Adres overalt i de danske Stater. som forsendes med Brevposten, Tirsdagen den No. 102. 21de December Redigeres af C. Hyphoff. Udgives af Chr. sal. Hyphoff.
Ribe Stifts Adresseaviser, 1841-12-21
Udenlandske Efterretninger. Frankerig. Den i den Quenissetske Affære indviklede Dufour er d. 9 de, arresteret i Paris; han negter al Deeltagelse i Attentatet d. 13 Sept. Quenissets Defensor har begyndt sit Forsvar i Pairsretten. Det synes forresten klart, at hvis denne Proces har nogen Betydning, saa er det kun deri, at den er et Nederlag for Regjeringens moralske Magt, og et Dødsstød for den Skygge af Værdighed, som Pairsretten endnu havde tilbage. Processen i Pau, i Anledning af de for Urolighederne i Lyon Anklagede, er tilendebragt, hvorved det reaktionære Ministerium har lidt et nyt Nederlag, idet alle Anklagede paa een nær ere frifundne, og denne Ene kun dømt til 3 Mud. Fængselstraf. -Man skal for Øjeblikket være beskjeftiget i Udenrigs ministeriet med at affatte en Cirkulær=Note til alle franske Gesandter, hvori skal erklæres, at Frankerig, aldeles ikke har til Hensigt at intervenere i de spanske Anliggender, eller overhovedet lægge den nærværende Regjering den mindste Hindring Veien. - Den engelske Gesandt ved det franske Hof vedbliver at nyde en særdeles Udmærkelse. Kongens store Hengivenhed for denne Diplomat mener man skriver sig fra Begges samtidige Ophold i Spanien. Medens næmlig Kong Ludvig Philip levede der i Landflygtighed, var Lord Cowley Gesandt ved det spanske Hof. J den vigtige Epoche fra 1823 til 1830 var Lorden Gesandt i Wien; han er en Broder til Lord Wellington - Det hedte i Toulon d. 4 Decbr., at Adm. HugonsDivision skulde løbe ud d. 8de og støde til La Susse, for i Forening med ham at afgaae til Tunis og Tripolis, og i paakommende Tilfælde at beskytte Beyen af Tunis nod Tyrkerne.
Ribe Stifts Adresseaviser, 1841-12-21
England. Blandt de Rygter, der ere i Omløb i Anledning af Skatkammerbeviis=Sagen, hører ogsaa, at Smith er for 15,000 Pd. Sterl. kjøbt til at angive sig selv som den eneste Skyldige, at han tillige har faaet Løvte om, at Alt skal blive anvendt for at formilde hans Straf, og man troer derfor, at han, efter at være ankommen til Sidney, vil erholde Tilladelse til at begive sig hvorhen han vil, kort sagt: han bliver anseet for høitstaaende Personers Syndebuk. - J den betydelige engelske Fabrikstad Nottingham hersker en frygtelig Nød; Hundreder vansmægte paa Straaleier, uden Spise, Varme og Bedækning. Dagligen drage 3 til 400 i Pialter klædte og af Hunger udtærede Mandfolk gjennem Gaderne, og søge forgiæves om Arbeide.
Ribe Stifts Adresseaviser, 1841-12-21
Spanien. Jfølge "Moniteur Pariss." har den franske Gesandt ved det spanske Hof paa sin Reise til Madrid mødt den velvilligste Modtagelse overalt i de Stæder, han er kommen igjennem, navnligen i Jrun, hvor han blev festligen modtagen af Autoriteterne; de i denne Anledning holdte Taler udmærkede sig ved den deri udtalte Høiagtelse. for den franske Konge og Hengivenhed for Frankerig.
Ribe Stifts Adresseaviser, 1841-12-21
Hannover. Gierningsmanden til Attentatet mod Geheime-Kabinetsraad v. Lütken er greben. Han er Blikkenslagersvend, og blev røbet af et Fruentimmer i Hr. v. L's Huus, til hvem han stod i et fortroligt Forhold, og hvem han havde betroet sit Forehavende; han skal have yttret at være forledet til Forbrydelsen.
Ribe Stifts Adresseaviser, 1841-12-21
Grækenland. Jfølge Efterretninger fra Athen af 27. Novbr. havde den græske Regjering endnu ikke givet noget Svar paa den af Ruslands, Frankerigs og Englands Gesandter indgivne Note, der havde Hensyn til Portens Besværinger mod Grækenland. Jfølge Efterretninger fra Tyrkiet af 24. Novbr. skal den tyrkiske Gesandt i Athen dog have berettet, at den græske Regjering er ifærd med at undersøge Portens Besværinger, og at den har tilstillet ham en i det forsonligste Sprog affattet Note. Dette har gjort et gunstigt Jndtryk paa Porten, saa at alle Troppesendinger til Thessalien ere standsede, uden dog, at det til Larissaa kommanderede Detaschement har faaet Kontraordre, ligesom Portens Troppesamlinger i andre Retninger ei heller ere standsede, hvortil Tyrkerne angive som Grund: Armeens Reorganisation. Jmidlertid skal den egentlige Grund være Frygt for Uroligheder i selve Riget, der synes at ville udgaae fra Chosrew og andre fra deres Exil tilbagekaldte Mænd. - Den muselmanske Befolkning i Damaskus er i største Bevægelse og har af Neschib Pascha ikke fordret mindre, end at han skal udjage de Christne af Paschaliket, og forbyde de fremmede Konsuler at opholde sig i Staden.
Ribe Stifts Adresseaviser, 1841-12-21
Jndenlandske Efterretninger. Hs. Majestæt har allern, tilstaaet Capitain v. Hoffmann for hans galvanographisk Opfindelse, en Belønning for een Gang af 1000 Rbd. samt en aarlig Livrente af 300 Rbd., hvoraf de 200 Rbd. skulle gaae over paa hans eventuelle Enke og efter hende til lige Deeling mellem hans efterlevende Børn, Alt imod den Forpligtelse fra hans Side, at han lader Opfindelsen, ved Videnskabernes Selskabs Omsorg, strax offentligen bekjendtgjøre. (B. T.) Efterat, ved det over Cap. v. Tscherning optagne Stabskrigsforhør, de Officerer, der mødte paa Klagernes Vegne, havde erklæret, at de ønskede Sagen henstillet til Hs. Maj. Kongens umiddelbare allerhøieste Resolution, og Capitain Tscherning havde fremsat samme Ønske, har Allerhøistsamme paa Grund af det Anstødelige i den paaklagede Passus af den i Fædrelandet Nr. 704 indrykkede Artikel, og da det falder Capitainen til Last, at han, efter det Forhold, hvori han har vedkjendt sig at have staaet til Forfatteren, har undladt at iagttage det, han skyldte Artillericorpset og sine Kammerader - under 15de de dicteret ham en Straf af 8 Dages Arrest paa Hovedvagten. (Berl. Tid.)
Ribe Stifts Adresseaviser, 1841-12-21
Jstedetfor den til den 1ste Januar 1843 afgaaende Kryds toldinspecteur for Vestkysten af Hertugdommene og indtil Nymindegab, Capitainlieutenant Raffenberg, er Premierlieutenant i Søetaten, Donner, udnævnt paa 3 Aar, og er det blevet ham anviist at tage Bolig i Wyck paa Føhr. (B. T.)
Ribe Stifts Adresseaviser, 1841-12-21
Til Oprettelsen af Mindestøtten for Frederik den Sjette er nu ialt indkommet 3,623 Rbd. 51 s.